# เจ้าวัฒนัน ณ ลำพูน
พลอากาศตรี เจ้าวัฒนัน ณ ลำพูน (พ.ศ. 2483 - ปัจจุบัน ) เป็นเจ้านายฝ่ายเหนือผู้สืบราชสกุลเจ้าผู้ครองนครลำพูน เป็นบุตรคนโตในเจ้าพงศ์ธาดา ณ ลำพูน กับท่านหญิงจิตรจง ณ ลำพูน (ราชสกุลเดิม จักรพันธุ์)  มีศักดิ์เป็นพระนัดดาในเจ้าจักรคำขจรศักดิ์ เจ้าผู้ครองนครลำพูนองค์สุดท้าย  สืบเชื้อสายเจ้านายฝ่ายเหนือแห่งราชวงศ์ทิพย์จักร (ต้นสายราชสกุล ณ เชียงใหม่ ณ ลำปาง และ ณ ลำพูน)  อนึ่ง ราชวงศ์ทิพย์จักร หรือ ทิพจักราธิวงศ์ หรือ ราชวงศ์เจ้าเจ็ดตน เป็นราชวงศ์ที่ปกครองนครลำปาง นครเชียงใหม่ และนครลำพูน

นอกจากหน้าที่ในการเป็นสืบราชสกุลเจ้าผู้ครองนครลำพูนแล้ว พลอากาศตรี เจ้าวัฒนัน ณ ลำพูน ยังเป็นผู้ดูแลคุ้มหลวงของเจ้าจักรคำขจรศักดิ์ ซึ่งตั้งอยู่ที่ตำบลอุโมงค์ อำเภอเมืองลำพูน จังหวัดลำพูน จนถึงปัจจุบันคุ้มหลวงลำพูน ของเจ้าผู้ครองลำพูนองค์สุดท้าย ยังมีให้เห็นเจ้าวัฒนัน ณ ลำพูนเป็นเจ้านายฝ่ายเหนือผู้มีเมตตามากเป็นที่เคารพและนับถือโดยทั่วไป  มีนามลำลองที่ประชาชนทั่วไปเรียกขานกันคือ เจ้าเปี๊ยก

 ประวัติ 
พล.อ.ต.เจ้าวัฒนัน ณ ลำพูน เป็นบุตรในเจ้าพงศ์ธาดา ณ ลำพูน กับท่านหญิงจิตรจง ณ ลำพูน (พระนามเดิม หม่อมเจ้าจิตรจง จักรพันธุ์) เป็นนัดดาในพระเจ้าวรวงศ์เธอ กรมหมื่นอนุพงษ์จักรพรรดิ์ มีเจ้าพี่เจ้าน้อง 5 คน ได้แก่
 พลอากาศตรี เจ้าวัฒนัน ณ ลำพูน
 เจ้าวันทนีย์ (ณ ลำพูน) ผูกพัน   ชาวลำพูนเรียกขานท่านในนาม เจ้าหน่อย  โดยเจ้าหน่อยได้ถึงแก่อนิจกรรม เมื่อ พุทธศักราช 2563
 เจ้ากีรณา (ณ ลำพูน) บุญพิทักษ์
 เจ้าสารินี (ณ ลำพูน) กลิ่นนาค
 พันเอกพิเศษ เจ้าวีรพงศ์ ณ ลำพูน

พล.อ.ต.เจ้าวัฒนัน ณ ลำพูน จบการศึกษาชั้นมัธยมที่โรงเรียนปรินส์รอยแยลส์วิทยาลัย รุ่นปี พ.ศ. 2501ทะเบียนประธานรุ่นและสมาชิกสมาคมนักเรียนเก่าปรินส์รอยแยลส์วิทยาลัย รุ่นปี 2501 และเข้าศึกษาจนสำเร็จการศึกษาระดับปริญญาตรี สาขารัฐศาสตร์ จุฬาลงกรณ์มหาวิทยาลัย (สิงห์ดำ) รุ่น 12 (พ.ศ. 2512) ต่อจากนั้นจึงได้เข้าสู่เส้นทางการทหาร จนกระทั่งได้รับราชการในสังกัดกองทัพอากาศ และเป็นนักเรียนวิทยาลัยการทัพอากาศ (วทอ.) รุ่น 29 พ.ศ. 2538

ครอบครัวพลอากาศตรี เจ้าวัฒนัน ณ ลำพูน (ผู้สืบสายราชสกุล) สมรสกับ คุณเยาวภา ณ ลำพูน มีบุตรธิดา 2 คน

 เจ้าญาดา ณ ลำพูน (คุณปู)
 เจ้าธนพงศ์ ณ ลำพูน (คุณปาล์ม)

 สืบสกุลเจ้าผู้ครองนครลำพูน 
ภายหลังการถึงแก่พิราลัยของเจ้าพงศ์ธาดา ณ ลำพูน ในปี พ.ศ. 2538หนังสือพระราชทานเพลิงศพ เจ้าพงศ์ธาดา ณ ลำพูน,2538นาวาอากาศเอก เจ้าวัฒนัน ณ ลำพูน  (ยศในขณะนั้น)  ได้รับพระราชทานเครื่องราชอิสริยาภรณ์จุลจอมเกล้า สืบตระกูลเจ้าผู้ครองนครลำพูน ในฐานะเจ้านายฝ่ายเหนือ และเจ้าวัฒนัน ณ ลำพูน  ยังมีบทบาทในฐานะรองประธานมูลนิธิเจ้าจักรคำขจรศักดิ์ ซึ่งก่อตั้งขึ้นเพื่อเป็นศูนย์รวมประวัติของเจ้าผู้ครองนครลำพูนตั้งแต่เริ่มสร้างจนถึงองค์สุดท้ายให้อนุชนได้เรียนรู้ประวัติศาสตร์แนะนำคณะกรรมการมูลนิธิเจ้าจักรคำขจรศักดิ์ อนึ่ง คุณหญิง เจ้าดารารัตน์ ณ ลำพูน ดำรงตำแหน่งเป็นประธานมูลนิธิจักรคำขจรศักดิ์ ในปัจจุบัน

 งานการเมือง 
พลอากาศตรี เจ้าวัฒนัน ณ ลำพูน ได้สมัครรับเลือกตั้งเป็นสมาชิกสภาผู้แทนราษฎรแบบบัญชีรายชื่อ ลำดับที่ 9 ในนามพรรคชาติพันธุ์ไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562	ประกาศรายชื่อผู้สมัครรับเลือกตั้งสมาชิกสภาผู้แทนราษฎร แบบบัญชีรายชื่อ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๓๑, ๔ ธันวาคม ๒๕๔๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๗๒, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๔ ตอนที่ ๑๑ ข หน้า ๔, ๔ พฤษภาคม ๒๕๔๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๘๘ ตอนที่ ๒๒ ง หน้า ๖๑๙, ๒๓ กุมภาพันธ์ ๒๕๑๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๗ ตอนที่ ๔ ง ฉบับพิเศษ หน้า ๕๑, ๕ มกราคม ๒๕๓๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๗ ตอนที่ ๑๘๘ ง ฉบับพิเศษ หน้า ๒๓๑๑, ๕ ธันวาคม ๒๕๒๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี ประจำปี ๒๕๓๘, เล่ม ๑๑๔ ตอนที่ ๒๘ ข หน้า ๓๒, ๑๑ ธันวาคม ๒๕๔๐

 ราชตระกูล